**Sēlijas Sporta skolas**

**pašnovērtējuma ziņojums**

Jēkabpils novads, Viesīte, 25.10.2023.

|  |  |
| --- | --- |
|  |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| Jēkabpils novada Izglītības pārvaldes vadītāja v.i. |  |  |
| (dokumenta saskaņotāja pilns amata nosaukums) | | |
|  |  | Aija Voitišķe |
| (paraksts) |  | (vārds, uzvārds) |
|  |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Futbols | 20V831001 | **Jēkabpils novada:** [Ābeļu skola, Ābeļi, Ābeļu pagasts, LV-5212](https://is.viis.gov.lv/Pages/Institutions/Addresses/View.aspx?id=2025474&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  ["Zasas vidusskola", Zasa, Zasas pag., LV-5239](https://is.viis.gov.lv/Pages/Institutions/Addresses/View.aspx?id=2025475&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  [Vaļņu iela 7, Viesīte, LV-5237](https://is.viis.gov.lv/Pages/Institutions/Addresses/View.aspx?id=3604713&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  Smilšu iela 39, Viesīte, LV-5237.  ["Dignājas skola", Dignājas pag., LV-5215](https://is.viis.gov.lv/Pages/Institutions/Addresses/View.aspx?id=2910374&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  [Biržu iela 12, Birži, Salas pag., LV-5214](https://is.viis.gov.lv/Pages/Institutions/Addresses/View.aspx?id=3605434&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  [Podvāzes iela 1, Birži, Salas pag., LV-5214](https://is.viis.gov.lv/Pages/Institutions/Addresses/View.aspx?id=3605435&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  [Skolas iela 3, Sala, Salas pag, LV-5230](https://is.viis.gov.lv/Pages/Institutions/Addresses/View.aspx?id=3605433&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx).  **Aizkraukles novads:**  Daugavas iela 101, Pļaviņas, LV-5120.  Lielā iela 61, Pļaviņas, LV-5120 | P\_6064 | 31.05.2022 | 198 | 202 |
| Futbols | 30V831001 | **Aizkraukles novads:**  Daugavas iela 101, Pļaviņas, LV-5120.  Lielā iela 61, Pļaviņas, LV-5120.  **Jēkabpils novads:**  [Vaļņu iela 7, Viesīte, LV-5237](https://is.viis.gov.lv/Pages/Institutions/Addresses/View.aspx?id=3604713&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  Smilšu iela 39, Viesīte, LV-5237. | [P\_6065](https://is.viis.gov.lv/Pages/Institutions/EducationProgramLicences/View.aspx?id=53705&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 31.05.2022 | 17 | 17 |
| Vieglatlētika | 20V831001 | **Jēkabpils novada:** [Ābeļu skola, Ābeļi, Ābeļu pagasts, LV-5212](https://is.viis.gov.lv/Pages/Institutions/Addresses/View.aspx?id=2025474&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  ["Zasas vidusskola", Zasa, Zasas pag., LV-5239](https://is.viis.gov.lv/Pages/Institutions/Addresses/View.aspx?id=2025475&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  [Vaļņu iela 7, Viesīte, LV-5237](https://is.viis.gov.lv/Pages/Institutions/Addresses/View.aspx?id=3604713&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx) | P\_6066 | 31.05.2022 | 81 | 82 |
| Volejbols | 20V831001 | **Jēkabpils novads:**  ["Zasas vidusskola", Zasa, Zasas pag., LV-5239](https://is.viis.gov.lv/Pages/Institutions/Addresses/View.aspx?id=2025475&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx);  [Skolas iela 19, Aknīste, LV-5208](https://is.viis.gov.lv/Pages/Institutions/Addresses/View.aspx?id=3605430&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx). | P\_6068 | 31.05.2022 | 48 | 48 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa (cik daudzi izglītojamie izglītības iestādē 2022./2023. mācību gada laikā);

Sakarā ar dzīvesvietas maiņu viens audzēknis mainīja sporta veidu (no volejbola uz futbolu); viena audzēkne izstājās sakarā ar vispārizglītojošās skolas maiņu.

Noslēdzot 2022./2023. mācību gadu, tika izsniegtas apliecības 49 audzēkņiem. Divdesmit piecas apliecības par programmas 20V813001 futbolā un divdesmit četras par programmas 20V813001 vieglatlētikā apguvi. 71% absolventu turpina apgūt 30V813001 programmu izvēlētajā sporta veidā.

* + 1. vēlme mainīt izglītības iestādi (cik daudzi izglītojamie izglītības iestādē 2022./2023. mācību gada laikā, galvenie iestādes maiņas iemesli);

Audzēkņi, kas mainījuši izglītības iestādi mācību gada laikā nav, bet ir seši audzēkņi, kas mainīja sporta veidu (5 no futbola uz vieglatlētiku), viens no volejbola uz futbolu.

* + 1. cits iemesls (cik daudzi izglītojamie izglītības iestādē, iestādes maiņas iemesls).

Biežākais mācību pārtraukšanas iemesls ir intereses zudums (38 audzēkņi), trīs audzēkņi izstājās, bet mācību gada laikā atgriezās.

Mazāko grupu audzēkņu vecāki kā vienu no biežākajiem mācību pārtraukšanas iemeslu min nespēju savienot mācību un treniņu slodzi.

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | - | Šajā mācību gadā nebija vakances, taču, pieaugot audzēkņu skaitam un grupu kvalifikācijām un slodžu pārdalei 26/4, sabalansēt pedagogu slodzes nākotnē būs sarežģīti. Būs nepieciešami treneri visos sporta veidos. |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | - | Sporta skolā nav pieejams atbalsta personāls.  Lai veicinātu audzēkņiem kvalitatīvāku programmu apguvi, kā arī ātrāku atveseļošanos pēc mikrotraumām/traumām, būtu nepieciešams fizioterapeits, kurš, sadarbībā ar trenieriem, izstrādātu katram audzēknim atbilstošu treniņu individuālo plānu. |

1. **Izglītības iestādes darbības pamatmērķi un prioritātes**
   1. **Izglītības iestādes misija** – Nepārtraukti strādāt pie izglītības satura un mācību darba kvalitātes pilnveides, kļūstot par efektīvu un mūsdienīgu izglītības iestādi, kurā nodrošina kvalitatīvu profesionālās ievirzes izglītību sportā novada un starpnovadu bērniem un jauniešiem profesionālu pedagogu un treneru vadībā. Organizē sporta pasākumus vietējā un valsts mērogā, popularizē veselīgu dzīves veidu iedzīvotājiem.
   2. **Izglītības iestādes vīzija par izglītojamo** – Starpnovadu atzīta sporta izglītības iestāde aktīviem, konkurētspējīgiem un motivētiem uz izaugsmi un augstu sasniegumu sportu vērstiem audzēkņiem.
   3. **Izglītības iestādes vērtības cilvēkcentrētā veidā** – izaugsme, kvalitāte, radošums.
   4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Skolvadības platformas “E-klase” ieviešana | **Kvalitatīvi**  Lai nodrošinātu efektīvas saziņas veidošanu ar izglītojamo vecākiem un komunikācijai ar izglītojamajiem.  **Kvantitatīvi**  Nodrošināt efektīvāku saziņu ar plašāku iesaistīto loku. | Izpildīts.  Ar 2022./2023. mācību gadu ir ieviesta skolvadības platforma “E-klase”.  Audzēkņu vecāki saņem skolas aktuālo informāciju ar e-klases starpniecību.  Vecāki izmanto e-klases sistēmu, lai informētu par audzēkņu kavējumiem. |
| Skolas mājas lapas pilnveide | **Kvalitatīvi**  Nodrošinās kvalitatīvu informācijas nodošanu iesaistītajām pusēm.  **Kvantitatīvi**  Regulāri ievietojot aktuālo informāciju skolas mājas lapā, informāciju saņems plašāks interesentu loks, kas nodrošinās sporta skolas popularizēšanu un sabiedrības informētību par plānotajām aktivitātēm, sasniegumiem. | Daļēji izpildīts.  2022. gadā tika izveidota mājas lapa, kurā ievietota dažāda veida informācija un dokumenti.  Aktuālā informācija tiek atjaunota un papildināta, bet to būtu nepieciešams papildināt vēl biežāk. |
| Organizēt treneru savstarpējo nodarbību vērošanu, analīzi, treneru pieredzes apmaiņas organizēšana ar citām profesionālās ievirzes izglītības iestādēm. | **Kvalitatīvi**  Lai nodrošinātu pedadogu profesionālo pilnveidi, organizēt treneru savstarpējo nodarbību vērošanu, nodrošinot kvalitatīvu pieredzes nodošanu un apmaiņu.  **Kvantitatīvi**  Organizēt pieredzes apmaiņu gan starp dažādu sporta veidu treneriem, gan daloties pieredzē ar citām sporta izglītības iestādēm. | Daļēji sasniegts.  Pieredzes apmaiņa starp sporta skolas treneriem tika īstenota. Taču, savstarpējā nodarbību vērošana vēl jāturpina, jo tā nenoritēja tādā apjomā, kā plānots. Nodarbību savstarpējo vērošanu apgrūtinošais apstāklis- programmu īstenošanas adreses atrodas ģeogrāfiski tālu viena no otras, līdz ar to nepieciešami papildus laiks un resursi.  Lai paplašinātu pieredzes apmaiņu, 2022./2023 mācību gadā notika divi pieredzes apmaiņas braucieni uz profesionālās ievirzes izglītības iestādēm sportā. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Multifunkcionālā stadiona aprīkošana ar mūsdienīgām ģērbtuvēm | **Kvalitatīvi**  Nodrošināt treniņos un sacensībās startējošos sportistus ar kvalitātīvām un mūsdienīgām ģērtuvēm ar sanitāro mezglu. |  |
|  | **Kvantitatīvi**  Stadionu gan ikdienā treniņu procesā, gan futbola sacensībās apmeklē liels sportistu skaits, kam būtu nepieciešams nodrošināt mūsdienīgus sanitāros apstākļus. |  |
| Zinoši un profesionāli pedagogi | **Kvalitatīvi**  Nodrošināt trenerus ar kvalitatīviem kursiem profesionālās pieredzes bagātināšanai. |  |
|  | **Kvantitatīvi**  Katram trenerim nodrošināt vismaz vienu kursu programmas apmeklējumu mācību gada ietvaros. |  |
| Mācību treniņu procesa ietvaros nodrošināt mācību-treniņu nometnes | **Kvalitatīvi**  Nodrošināt kvalitatīvu mācību-treniņu procesu nometnēs. |  |
|  | **Kvantitatīvi**  Nodrošināt mācību-treniņu nometnes visos sporta skolas programmu veidos (vieglatlētikā, futbolā, volejbolā). |  |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolā tiek veikts mērķtiecīgs darbs ar izglītojamiem, kam ir zemi mācību sasniegumi, sniegts papildus atbalsts, lai sagatavotu rezultativitātes kritēriju izpildei. Tiek rīkotas skolas iekšējās sacensības gan sporta spēļu, gan vieglatlētikā, kā arī apmeklētas dažāda līmeņa sacensības, lai dotu iespēju startēt audzēkņiem ar atšķirīgu sagatavotības līmeni, tādejādi motivējot audzēkņus izglītības turpināšanai.  Sporta skolā nav izglītojamo, kuri atstāti uz otru gadu tajā pašā grupā. | Turpināt nodrošināt sacensību pieejamību audzēkņiem ar atšķirīgu sagatavotības līmeni, lai motivētu audzēkņus izglītības turpināšanai. |
| Izglītības iestāde izzina absolventu un viņu vecāku vērtējumu par izglītības iestādes mācību treniņu procesu skolā.  Izvērtējot iegūto informāciju, tiek vērtētas iespējas pilnveidot skolas darbu. Iespēju robežās ieteikumi tiek īstenoti dzīvē. | Aicināt absolventus, kuri tālāk mācās vai strādā sporta jomā, viņu izglītības iestādes un darba vietas sniegt atgriezenisko saiti. |
| Izglītības iestādē ir vērojama audzēkņu mācību pārtraukšana pirmā mācību gada laikā pēc mācību uzsākšanas. Turpmākajos gados mācību pārtraukšana ir mazāka un tā nav saistīta ar izglītības iestādes darba kvalitāti. Mācību pārtraukšanas galvenie iemesli ir:  1)dzīvesvietas un vispārizglītojošās skolas maiņa;  2) mācību uzsākšana sākumskolā, vecākiem rodas bažas, ka audzēknim palielinoties mācību slodzei, nespēs mācības apvienot ar mācību-treniņu procesu sporta skolā;  3) subjektīvu iemeslu dēļ (piemēram, neatbilstošas programmas izvēle). | Rast iespējas nodrošināt audzēkņiem, atbilstoši vecumposmam, piedalīties dažāda līmeņa sacensībās, arī Baltijas valstīs un starptautiskas nozīmes turnīros, lai motivētu audzēkņus izglītības turpināšanai. |
| Izglītojamie padziļināti iepazīst savas iespējamās turpmākās izglītības ieguvei, darba specifiku (“Ēnu diena”).  Audzēkņi mērķtiecīgi tiek iepazīstināti un ir informēti par turpmākās izglītības ieguves iespējām (pašvērtēšana, sacensību tiesāšana), aktualitātēm darba tirgū, karjeras iespējām un tendencēm vietējā un valsts mērogā. Skolā ir pieejama informācija ar tālākās izglītības iespējām pēc sporta skolas absolvēšanas sporta, sporta/medicīnas vai militārajā sektorā. | Mudināt un aģitēt audzēkņus izvēlēties trenera profesiju, kā iespējamo veidu pedagoģisko kadru palielināšanai. |
| Izglītības iestāde katru gadu monitorē absolventu turpmākās mācības/studijas un/vai profesionālo darbību. Iegūto informāciju izmanto sava darba izvērtēšanai, audzēkņu informēšanai par karjeras izvēles iespējām.  2022./2023. mācību gadā sporta skolas apliecības par programmas 20V813001 apguvi saņēma 49 audzēkņi. 71% absolventu turpina apgūt 30V813001 programmu izvēlētajā sporta veidā. Viens absolvents turpina sporta izglītību citā sporta skolā. | Pilnveidot sistēmu, kā skolā iegūtos datus par absolventu tālāko izglītību un profesionālo darbību izmantot skolas darba attīstībā, audzēkņu informēšanā un ievirzīšanā karjerizglītības jomā. |

Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir izveidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei. Ir sastādīts nodarbību vērošanas grafiks. Tiek veikta nodarbību vērošana katrā treniņgrupā, lai iegūtu objektīvu informāciju par mācīšanas un mācīšanās procesa kvalitāti. Iegūtie secinājumi tiek analizēti treneru metodiskajās sanāksmēs.  Notiek pedagogu savstarpējā nodarbību vērošanā. Iegūtā informācija tiek apkopota un analizēta, tās rezultātā veicot izglītības iestādes darba pilnveides pasākumus. | Regulāri jāturpina savstarpējā nodarbību vērošana un pieredzes apmaiņa starp pedagogiem. |
| Izglītības iestāde ir izveidojusi sistēmu attālināto mācību īstenošanai, kura ir zināma un izprotama visām iesaistītajām pusēm. Visi pedagogi plāno izglītības satura apguvi katrai vecuma grupai, pielāgo sasniedzamos rezultātus, tiek ņemtas vērā izglītojamo iespējas apgūt un izpildīt uzdevumus/tēmas attālināti. Pēc nepieciešamības tiek nodrošinātas individuālās konsultācijas, tiek pielāgots treniņnodarbību grafiks. |  |
| Pedagogi mācību un audzināšanas procesu plāno sadarbībā ar izglītojamiem un 85% to īsteno efektīvi. Pedagogi plāno mācību/treniņu nodarbību sasniedzamos rezultātus, izstrādā tematiskos plānus mācību gadam katrai treniņgrupai. Audzēkņi tiek iepazīstināti ar sasniedzamajiem rezultativitātes kritērijiem mācību gadu noslēdzot, audzēkņiem tie ir saprotami.  Mācību-treniņu nodarbībai parasti ir trīs daļas – ierosināšana, apjēgšana un refleksija. Pedagogi, ievērojot pakāpenības principu, palīdz izprast, kā apgūt konkrēto prasmi, modelē mācīšanos, izskaidro, palīdz veidot jaunus ieradumus.  Mācību-treniņu nodarbībās tiek izmantotas dažādas nodarbību struktūras, mācību metodes, metodiskie paņēmieni un jēgpilni uzdevumi, kuri mērķtiecīgi virza uz mācību-treniņu nodarbības sasniedzamo rezultātu.  Pedagogu darbs katrā treniņnodarbībā virzīts uz to, lai audzēkņa darbība būtu uz izpratni balstīta, atbildīga, izzinoša, analītiska.  Sniedzot vai saņemot atgriezenisko saiti, pedagogs attīsta izglītojamo prasmi domāt par savu mācīšanos un apzināti apgūt mācīšanās prasmes. |  |
| Skolā ir izpratne par mācību sasniegumu vērtēšanas kārtību, kas nodrošina katra audzēkņa izaugsmi. Treneri izprot mācību sasniegumu vērtēšanas kārtību un ievēro to. Audzēkņi un vecāki ir informēti par mācību sasniegumu vērtēšanas kārtību, lielākā daļa (75%) tos izprot, tai skaitā par iespējām uzlabot sniegumu. | Jāturpina darbs pie formatīvās vērtēšanas dažādošanas.  Izstrādāt vienotu sistēmu vecāku  iepazīstināšanai ar audzēkņu mācību  procesa rezultātiem un sasniegumiem. |
| Vismaz 90% pedagogu mērķtiecīgi plāno un efektīvi izmanto dažādas un daudzveidīgas metodes, lai audzēkņi varētu izmantot jaunās zināšanas un prasmes. Diferenciācija un individualizācija ir ļoti būtiska un neatņemama daļa no mācību procesa un tiek nodrošināta katram audzēknim atbilstoši iemaņu un prasmju apguves vajadzībām, apguves tempam un iepriekšējam apguves līmenim (pierādījumi iegūti treniņnodarbību vērošanā).  Pedagogi, īstenojot mācību procesu, rosina katru audzēkni darīt labāko, kas ir viņa spēkos, neatkarīgi no iepriekšējās pieredzes, sasniegumiem, spējām un sociālajiem aspektiem. Pedagogi motivē katru izglītojamo tiekties sasniegt augstus mērķus un gūt augstus rezultatus un iedrošina katru ieguldīt pūles un uzņemties arvien lielāku atbildību par savu ieguldījumu mācību-treniņu procesā.  Treneri, ja nepieciešams, iesaistoties sporta skolas vadībai, seko līdzi katra audzēkņa attieksmes, uzvedības un intelektuālajai attīstībai un pārliecinās par individuālo vajadzību nodrošināšanu un risku mazināšanu. | Piesaistīt fizioterapeitu sekmīgākai audzēkņu individuālo fizisko spēju attīstīšanai. |

Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| VII sistēmā ir ievietots aktualizēts skolas nolikums.  Skola savā un dibinātāja tīmekļa vietnē ir ievietojusi izglītības iestādes pašnovērtējuma ziņojuma publiskojamo daļu. |  |
| Izglītības programmas ir aktualizētas un licencētas 2022.gada 31.maijā.  Aktualizējot programmas, tika ņemtas vērā tiesību aktos noteiktās prasības un audzēkņu vajadzības.  Izglītības programmas nodrošina audzēkņiem iespējas apgūt prasmes, iemaņas kā arī teorētisko jautājumu zināšanas, gūt sacensību pieredzi, nometņu un sacensību tiesāšanas pieredzi, apliecināt sevi utt.. |  |
| Iestādē visiem iesaistītajiem, administrācijai, pedagogiem, dibinātājam, vecākiem, ir vienota izpratne par tās īstenotās izglītības programmas mērķiem un 1-3 gadu laikā izglītojamiem sasniedzamajiem rezultātiem atbilstoši izglītības satura apguves plānojumam.  Katru gadu tiek izvērtēta izglītības satura apguves kvalitāte, ņemot vērā audzēkņu uzrādītos rezultātus sacensībās. Veic nepieciešamās izmaiņas turpmākajā darbā. | Analizējot sacensību rezultātus, palielināt audzēkņu lomu to analīzē un turpmākā darba plāna sastādīšanā. |
| Pedagogi plānveidīgi sadarbojas izglītības programmu īstenošanā, nodrošinot izglītības programmu mērķu sasniegšanu, tai skaitā nodrošina integrālo sagatavošanu. Audzināšanas programmas ietvaros tiek īstenota vērtību un tikumu apguve, izglītības iestādē definēto audzināšanas prioritāro darbības virzienu trīs gadiem secīga ieviešana.  Pedagogi izprot savu lomu un vietu izglītības programmas īstenošanā, uzticas un savstarpēji sadarbojas.  Atbilstoši programmai un audzēkņu vecumposmam veidojas vai ir izpratne par attieksmi pret valsts simboliem, patriotismu un lojalitāti Latvijai. | Turpināt iesaistīt audzēkņus projektos un pasākumos, kas veicina patriotiskumu un pilsonisku lepnumu par piederību kopienai. |
| Izglītības iestāde katru gadu izvērtē darba plānā iekļauto pasākumu efektivitāti.  Izglītības iestādē organizētie mācību-treniņu pasākumi ir pārdomāti, nodrošina izglītības programmas mērķu sasniegšanu un papildina ikdienas mācību un audzināšanas procesu.  Treneriem ir vienota izpratne par to, kādēļ tiek rīkots konkrētais pasākums un kāds ir tā mērķis. Izglītības iestādē atbildība par pasākumiem tiek deleģēta, pedagogi un izglītojamie proaktīvi iesaistās, lai pilnvērtīgi sagatavotos. |  |
| Izglītības iestādes darba organizācija ir plānota tā, lai izglītojamiem un pedagogiem ir iespējams savlaicīgi ierasties uz mācību-treniņu nodarbībām, sagatavoties tām un visu paredzēto laiku veltīt produktīvam treniņu darbam. Vadība iesaistās un risina gadījumus, kad tiek konstatētas problēmas, pēc nepieciešamības uzklausot visas iesaistītās puses. |  |
| Sporta skolā tiek īstenotas piecas profesionālās ievirzes sporta izglītības programmas trīs sporta veidos – futbolā, vieglatlētikā un volejbolā.  Ļoti laba pēctecība ir izveidojusies futbolā (18 grupas), kuru darbu nodrošina septiņi treneri.  Sporta veida pēctecība divos pēdējos gados ir uzlabojusies vieglatlētikā  (ir atvērtas divas grupas). Ir sešas mācību-treniņu grupas un programmu apguvi nodrošina četri treneri. (Akreditācijas ieteikums izpildīts).  Volejbolā ir četras mācību-treniņu grupas, kuru darbu nodrošina divi treneri.  Treneri regulāri sadarbojas izglītības programmu īstenošanā un metodiskajā darbā, īstenojot vienotu organizatorisko, didaktisko un metodisko pieeju visās izglītības programmu īstenošanas vietās. Visās izglītības programmas īstenošanas vietās ir atbilstošs un vienlīdz kvalitatīvs nodrošinājums ar resursiem un infrastruktūru.  Vairāk kā 90% mācību treniņu grupas pabeidz profesionālās ievirzes sporta izglītības programmas (20V un 30V absolventi). | Apzināt jaunus kadrus, lai nākošajā mācību gadā spētu nodrošināt programmu apguvi visām grupām un atvērt jaunas grupas. |
| Izglītības iestāde sadarbībā ar dibinātāju ir izvērtējusi savus sasniedzamos rezultātus attiecībā uz piedāvātajām izglītības programmām.  1.Grupas tiek komplektētas, ja programmas īstenošanas adresē ir grupas komplektēšanai nepieciešamais audzēkņu skaits;  2. Treneri ir nodrošināti ar slodzēm. Bažas rada nākamie gadi, kad grupām pieaugot stundu skaitam, būs nepieciešami jauni pedagogi, lai nodrošinātu visu grupu programmu izpildes nodrošinājumu.  3. Sēlijas Sporta skolas specifika ir nodrošināt izglītības programmu pieejamību septiņām izglītības programmu īstenošanās adresēs, līdz ar to tas ir saistoši adresē mītošajiem audzēkņiem, kas sporta skolas nodarbības var apmeklēt tuvu savai dzīvesvietai.  4. Vismaz 97% audzēkņu izpilda grupas rezultativitātes kritērijus.  5.Sporta skolas audzēkņi regulāri startē valsts sacensībās visos trīs skolas piedāvātajos sporta veidos.  Vieglatlētikā U-14 vecuma grupā iegūta 3.vieta, audzēkņi regulāri iekļūst finālos. | Turpināt nodrošināt programmu pieejamību visās sporta skolas profesionālās ievirzes programmu īstenošanas adresēs. |

**4. Informācija par lielākajiem īstenotajiem projektiem par 2022./2023. mācību gadā**

* 1. Projekts “Klubu ilgtspējīgas attīstības atbalsta programma’’ (KIAAP), kuras mērķis ir veicināt futbola kluba stabilitāti un ilgspējīgu attīstību (treneru tālākizglītībai, mazā inventāra iegādei, sacensību organizēšanai, treniņu apstākļu kvalitātes uzlabošanai, ikdienas procesu nodrošināšanai utt.).
  2. Projekts “Futbola infrastruktūras inventāra atbalsta programma”. Programmas mērķis ir attīstīt un pilnveidot futbola infrastruktūru Latvijā. Finansējums izmantojams strikti futbola infrastruktūras pilnveidošanā un ir tieši saistīts ar futbola infrastruktūras inventāra iegādi vai pakalpojumu.

1. **Informācija par institūcijām, ar kurām noslēgti sadarbības līgumi** 
   1. Sadarbības līgums ar Latvijas Futbola federāciju par ‘’Klubu ilgtspējīgas attīstības atbalsta programmas’’ (KIAAP) nodrošināšanu.
   2. Sadarbības līgums ar Latvijas Futbola federāciju par “Futbola infrastruktūras inventāra atbalsta programmas” nodrošināšanu.

1. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).

**Audzināšanas mērķis** ir organizēt un īstenot mērķtiecīgu un pēctecīgu audzināšanas darbu Sēlijas Sporta skolā, lai nodrošinātu iespēju katram izglītojamajam kļūt par patstāvīgu, vispusīgi attīstītu, mērķtiecīgu, tikumisku, rīcībspējīgu un atbildīgu personību sabiedrībā, veicināt izglītojamā izpratni par vērtībām un tikumiem, sekmējot to iedzīvināšanu, bagātināt kultūrvēsturisko pieredzi stiprināt piederību un lojalitāti Latvijas valstij un Latvijas Republikas Satversmei.

**Audzināšanas prioritātes 2021./2022., 2022./2023., 2023./2024.m.g.:**

-Realizēt plānotās aktivitātes un pasākumus atbilstoši mūsdienu tehnoloģijām un aktualitātēm;

- Sniegt atbalstu izglītojamajiem individuālo prasmju attīstībai, indivīda brīvas domāšanas un rīcības izpausmes veicināšanai;

- Pilsoniskās pozīcijas un patriotisma aktualizēšana audzināšanas procesā;

- Skolas pozitīvās vides veidošanas jautājuma sadarbībā ar vecākiem aktualizēšana;

- Skolas padomes un izglītojamo lomas palielināšana izglītības iestādes demokrātiskā

attīstībā;

- Pozitīvas un cieņpilnas saskarsmes veicināšana izglītības iestādē un ārpus tās.

* 1. 2-3 teikumi par galvenajiem secinājumiem pēc mācību gada izvērtēšanas.

Sporta skolas audzēkņi piedalījās “Stendera biedrības” rīkotajā teritorijas sakopšanas talkā novadnieka G.F.Stendera dzimtajā vietā Sunākstē.

Sporta skolas audzēkņi apmeklējot sacensības dažādās Latvijas vietās, regulāri apmeklē tuvumā esošos nozīmīgos apskates objektus, vietas.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie

secinājumi par izglītības iestādei svarīgo, specifisko).

* + 1. Iegādāts diska mešanas sektora ierīkošanai nepieciešamais aprīkojums un

ierīkots sektors Ābeļu treniņu grupu audzēkņiem;

* + 1. 2022./2023.mācību gadā atvērta SSG (sākuma sagatavošanas grupa) un MT-1 (mācību-treniņu pirmā apmācības gada) grupa vieglatlētikā, līdz ar to, izpildīts akreditācijas komisijas ieteikums par grupu pēctecības nodrošināšanu.
    2. Ar 2022./2023. mācību gadu ir ieviesta skolvadības platforma “E-klase” efektīvas saziņas veidošanai ar izglītojamo vecākiem un komunikācijai ar izglītojamajiem.
  1. Izglītības iestādes galvenie secinājumi par izglītojamo sniegumu ikdienas mācībās.
     1. 97% izglītojamo izpilda rezultativitātes kritērijus, atbilstoši Ministru kabineta Nr.885 noteikumus par “Kārtību, kādā valsts finansē profesionālās ievirzes sporta izglītības programmas”;
     2. 92% audzēkņu mācību gada ietvaros apmeklē dažāda līmeņa sacensības;
     3. 71% audzēkņi piedalās valsts mēroga sacensībās.

Sēlijas Sporta skolas direktors

|  |  |  |
| --- | --- | --- |
|  |  | / Jānis Osis / |

(paraksts)